ג'ק בלאק

תומאס ג'ייקוב "ג'ק" בלאק (באנגלית: Thomas Jacob "Jack" Black, ב-28 באוגוסט 1969) הוא שחקן, קומיקאי, יוטיובר ומוזיקאי אמריקאי-יהודי. בלאק הוא גם חלק מהצמד המוזיקלי "טניישס די".

ביוגרפיה
בלאק נולד ברדונדו ביץ', קליפורניה לג'ודית לב כהן ולתומאס ויליאם בלאק. אמו יהודיה, ואביו נולד כנוצרי והתגייר. בלאק למד בבית ספר עברי וחגג בר מצווה. כשהיה בן 10 התגרשו הוריו והוא עבר עם אביו לקאלבר סיטי וביקר את אמו תכופות. לכל אורך לימודיו בלאק היה חניך בתנועת הצופים של אמריקה. בגיל 14 הוא נאבק עם התמכרות לקוקאין. כשסיים את שנת לימודיו הראשונה במכללה, עברה משפחתו החדשה של אביו למדינה אחרת.

בלאק למד בבית הספר "קרוסרודס", שם הצטיין בדרמה, ובאוניברסיטת קליפורניה בלוס אנג'לס. כשהחליט בלאק לעזוב את אוניברסיטת קליפורניה ולהתחיל בקריירת משחק, הפסיק אביו לתמוך בו כלכלית.

קריירת משחק
לבלאק היו תפקידים משניים בסרטים "עולם המים", "התן", "אויב המדינה", "איש ההרס", "שמיניות באוויר", עד פריצתו בסרט "נאמנות גבוהה", בו שיחק את בארי, עובד בחנות תקליטים. משם הגיע במהרה לתפקידים ראשיים בסרטים כמו "רוק בבית הספר", "הפנטזיה של הל", "קינג קונג", "מפרט הגורל" ,"קונג-פו פנדה" ו"צמרמורת".

בשנת 2008 שיחק בתפקיד ראשי בקומדיה "קדימה, תריץ אחורה" של הבמאי מישל גונדרי. בשנת 2011 שיחק בתפקיד עצמו בסרט "החבובות".

בשנים 2006, 2008 ו-2011 הנחה את טקס פרסי הילדים של ערוץ ניקלודיאון.

בשנת 2023 יצא  לאקרנים סרט ההנפשה הממוחשבת "האחים סופר מריו - הסרט", אשר מבוסס על זיכיון המשחקים "מריו" של חברת נינטנדו, בו דיבב את דמותו של באוזר.

קריירה מוזיקלית

בלאק הוא הזמר המוביל בלהקת הרוק הקומית טניישס די, בה חבר גם ידידו הטוב קייל גאס. שיריה של הלהקה, אותם כותב בלאק, הם לרוב הומוריסטים ולא שגרתיים. סגנון שירתו מתואר לפעמים כסקאט מוזר, אשר הוא מכנה "ונטרילי-סולו". בשירים רבים הוא מנסה לחקות בקולו נגינת גיטרה. בנוסף לקליפים של טניישס די, בלאק הופיע בקליפים של בק, פו פייטרס ועוד.
בלאק גם מוכר בזכות קולו המדויק, בזמן השירה הוא מדויק מאוד לגובה הצליל שהוא רוצה להגיע. אפשר לשמוע את יכולות אלו בשירים "Classico" ו-"Tribute".

אקטיביזם 
באוקטובר 2023, בלאק, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

חיים אישיים
בינואר 2006 בלאק ואמנית המוזיקה, טניה היידן, התארסו. במרץ באותה שנה הם התחתנו בסתר בביג סור, קליפורניה. לבלאק ואשתו שני בנים.

למרות שבלאק העיד בעבר שהוא לא מאמין באלוהים, בתור אב הוא החליט לגדל את ילדיו כיהודים ואף מבקר איתם בבתי כנסת.

בלאק נחשב לליברטריאני או לדמוקרט. הוא היה תומך ידוע בג'ון קרי בבחירות של שנת 2004 בארצות הברית. כמו כן הוא מביע בשיריו את תמיכתו בלגליזציה של מריחואנה.

פילמוגרפיה

קולנוע 
 בוב רוברטס (1992) - בתפקיד: רוג'ר דייוויס.
 הסיפור שאינו נגמר 3 (1994) - בתפקיד: סליפ.
ביי לאהבה (1995) - בתפקיד: דיג'יי במסיבה.
 גבר מת מהלך (1995) - בתפקיד: קייג פונסלט.
 עולם המים (1995) - בתפקיד: פיילוט.
 כייבל גאי (1996) - בתפקיד: ריק.
 הפלישה ממאדים (1996) - בתפקיד: בילי גלן נוריס.
 התן (1997) - בתפקיד: יאן למונט.
 אויב המדינה (1998) - בתפקיד: פידלר.
 אני עדיין יודע מה עשית בקיץ האחרון (1998) - בתפקיד: טיטוס טלסקו.
 לנענע את העריסה (1999) - בתפקיד: סיד.
 הבן של ישו (1999) - בתפקיד: ג'ורג'י.
 נאמנות גבוהה (2000) - בתפקיד: בארי ג'אד.
רעה כלבבו (2001) - בתפקיד: ג'יי. די.
 הפנטזיה של הל (2001)- בתפקיד: האל לארסון.
 עידן הקרח (2002) (קול) - בתפקיד: קולו של זק.
 מחוז אורנג' (2002) - בתפקיד: לאנס ברומדר.
 רוק בבית הספר (2003) - בתפקיד: דיואי פין.
 קנאה (2004) - בתפקיד: ניק ואנדרפארק.
 תפוס ת'כריש (2004) (קול) - בתפקיד: קולו של לני.
 קינג קונג (2005) - בתפקיד: קארל דנהאם.
 החופשה (2006) - בתפקיד: מיילס דומנוט.
 נאצ'ו ליברה (2006) - בתפקיד: נאצ'ו.
 מפרט הגורל (2006) - בתפקיד: סולן הלהקה, ג'אק בלאק.
הולך חזק: סיפורו של דיואי קוקס (2007) - בתפקיד: פול מקרטני.
 קדימה, תריץ אחורה (2008) - בתפקיד: ג'ארי.
 קונג פו פנדה (2008) (דיבוב) -בתפקיד: קולו של דב הפנדה הענקי, פו.
 רעם טרופי (2008) - בתפקיד: ג'אף פורטנוי .
 פרה היסטרי (2009) - בתפקיד: זד.
 מסעי גוליבר (2010) - בתפקיד: למיואל גוליבר.
 קונג פו פנדה 2 (2011) - בתפקיד: דיבוב קולו של דב הפנדה הענקי, פו.
 החבובות (2011) - בתפקיד עצמו.
 ברני (2011) - בתפקיד: ברני טאייד.
 השנה הגדולה (2011) - בתפקיד: בראד האריס.
 מלך הכיתה (2015) - בתפקיד: דניאל גרגורי לנדסמן.
 צמרמורת (2015) - בתפקידי: סטיין / סלאפי/הילד הבלתי נראה.
 קונג פו פנדה 3 (2015) - בתפקיד: קולו של דב הפנדה הענק, פו.
 ג'ומנג'י: שורדים בג'ונגל (2017) - בתפקיד: שלי אוברון.
מלך הפולקה (2018) - בתפקיד: יאן לוואן.
צמרמורת 2 (2018) - בתפקיד: סלאפי הבובה.
 הבית עם השעון המסתורי (2018) - בתפקיד: ג'ונתן בראנוולט.
 אל דאגה, הוא לא יגיע רחוק ברגל (2018) - בתפקיד: דקסטר.
 ג'ומנג'י: השלב הבא (2019) - בתפקיד: פרופ' שלדון אוברון.
 אפולו ½10: הרפתקה בעידן החלל (2022, דיבוב) - בתפקיד: סטנלי
 בורדרלנדס (2022) - בתפקיד: קלאפטראפ.
 וירד: סיפורו של אל ינקוביק (2022) - בתפקיד: רוברט ווטסון סמית' (אנ')
 האחים סופר מריו - הסרט (2023) – בתפקיד: קולו של באוזר.

טלוויזיה
ילדות רפאים (2013)
על הקצה (2015) - בתפקיד: אלכס טלבוט
"איי קרלי"-פרק 78+79- מגלם את "אספרטמי"
"קונג פו פנדה: אביר הדרקון" (2022 - הווה) - פו (דיבוב)
ההיסטוריה המטורפת של העולם – חלק 2 (2023) בתפקיד: יוסיף סטלין.
קומיוניטי (2009)- הופעת אורח בתפקיד: באדי

כמפיק 

 Happily (2021)

קישורים חיצוניים

הערות שוליים 

שחקני קולנוע וטלוויזיה יהודים אמריקאים
זמרים אמריקאים
זמרים יהודים
אתאיסטים אמריקאים
אתאיסטים יהודים
אמריקאים ממוצא רוסי-יהודי
בוגרי אוניברסיטת קליפורניה בלוס אנג'לס
בוגרי תנועת הצופים
אמריקאים שנולדו ב-1969